Gaborčáková, Soňa, ministerka práce, sociálnych vecí a rodiny SR (2023-06-13):
Dobrý deň. Milí poslanci, milé poslankyne, možno trošku objasním, ako teda som zmýšľala ja, keď som koncipovala programové vyhlásenie vlády, čo sa týka ministerstva práce, sociálnych vecí a rodiny. Zobrala som, zobrala som si do, zobrala som si do pozornosti ohrozenia ministerstva a príležitosti, ako tie ohrozenia môžem minimalizovať alebo anulovať. Keďže som si vedomá toho, že do septembra relatívne sa povie, že je to čas, ktorý je krátky a nič sa nemôže stať, tak musím vám povedať, že áno, aj za tie štyri mesiace sa môže veľmi ublížiť ľuďom, ktorí čakajú na našu pomoc. Nemajú nejaký výrazný hlas, ale potrebujú pomoc. Možnože nie sú v takých cieľových skupinách, aby boli zaujímaví, ale potrebujú pomoc. A teda medzi ohrozenia som si identifikovala sociálne služby. Starajú sa o odkázaných ľudí, ktorí sú na lôžku alebo teda ide o zdravotne ťažko postihnuté deti, mladých ľudí. Zamestnanci odchádzajú od lôžok, pretože príspevok zo strany štátu je vypočítavaný podľa minimálnej mzdy dva roky dozadu. To znamená naozaj, aby sme sa dokázali postarať o ľudí, ktorí, o ktorých sa už nemôže postarať rodina a väčšina z toho dôvodu sa presúvajú do zariadení sociálnych služieb, tak jednoducho my musíme stabilizovať aspoň tých ľudí, ktorí sa o nich starajú. Druhé ohrozenie bolo, boli, sú pracovníci úradov práce. Okrem štandardnej práce, ktorú vykonávali aj v časoch, kedy sa nič nejakých krízových vecí netýkalo, tak naozaj začali procesovať prvé covid, potom inflačnú pomoc, potom energetickú pomoc. Ale tým ľuďom už proste došla trpezlivosť, pretože keď som si vytiahla porovnanie, koľko zarábajú ľudia na úradoch práce, ktorí bez rozdielu, či je covid, inflácia, energia, sú v prvej línii, keď spracovávajú vlastne tú pomoc pre tých ľudí, tak zistila som, že sú na poslednom mieste v rámci štátnej správy. A čo sa nám začalo diať? V podstate ľudia začali avizovať, že sú... a odbory začali avizovať u tých ľudí, že oni odídu. Jednoducho oni už nemajú silu robiť za 600 eur alebo 700, a teda nech si tú pomoc sprocesuje ktokoľvek, oni jednoducho už nevládzu. Ďalším rizikom sú ako keby dosahy pohotovosti sociálnoprávnej ochrany detí a kurately. Tieto fungujú ako u ozbrojených zložiek aj cez víkendy. Ale problém je iný. Títo ľudia tým, že sú viazaní, že nikam nemôžu ísť, majú príplatok päť eur za soboty, nedele. To znamená, povedali, je to mimo pracovnej doby, pracujeme cez víkendy, sú to nadčasy a my teda, bohužiaľ, budeme, budeme nútení teda odmietať tieto pohotovosti. Čiže naše deti, ktoré by sa riešili v rámci toho v ťažkých prípadoch, že ich treba zabezpečiť zo strany štátu aj cez víkend, tak jednoducho by nemal kto ísť na výjazd. Ďalším ohrozením sú lekári, ktorí vykonávajú posudkovú činnosť pri, na úradoch práce. Mnohí vlastne hovoria, že teda sú dlhé lehoty, dokiaľ vám vôbec posúdia na nejakú kompenzáciu. Častokrát ľudia nadávajú aj, že aj zomrie ten človek, dokiaľ je posúdený na určitú kompenzáciu. Tým, že lekárom zvýšili platy, sa nám stala ďalšia, ďalší zásah, kde ak by sme, to bolo len nedávno, keby sme my nenavýšili platy posudkovým lekárom, hoci som len krátke obdobie do toho septembra, tam by sa začali ešte viac predlžovať zákonné lehoty pre posudzovanie kompenzácií. Obrovské riziko. Obrovské riziko. Zvýšené náklady na CDR-ká. Je pravdou, že väčšina, keď je, keď je Deň detí, tak ministrov chodí do detských domovov. Ja som bola v detskom domove tiež, však som ministerka, ale začala som sa pýtať na iné veci, lebo teda akým spôsobom majú náklady ekonomického charakteru a či teda, ako to reálne vyzerá. Bola som v Púchove a dala som si vytiahnuť za tri roky ´21, ´22 a ´ 23 náklady, ktoré sa im enormne zvýšili. Boli to energie, vodné, stočné, potraviny, PHM, deti, keď majú špecializované skupiny, tak vozievajú na tie vyšetrenia tie deti. Potom sú to lieky. Nemôžu tie deti brať generiká. To znamená, že aj keď sú pre deti zadarmo, tak generiká niektoré, keď neberú, tak, samozrejme, že to predražuje aj v centre pre rodiny, bývalé detské domovy, vlastne rozpočet týchto centier. Potom je tu hygiena. Potom je to, potom sú, potom je to ošatenie. A naozaj tieto veci sú objektívne. Neviete, čo z toho vyhodiť, hej? Situácia je taká, že peniaze, ktoré sme mali schválené na centrá pre deti, v júni už nemáme. Máme pol roka pred sebou a my nemáme peniaze, aby sme teda zasanovali veci. Toto bolo potrebné riešiť, a teda naozaj som to zavnímala ako ohrozenie. Ďalej sú to náhradné rodiny. Rodiny ako také majú záťaž. Ja s tým súhlasím, je to tak. Ale náhradné rodiny, čiže pestúni a poručníci, ktorí sa odhodlajú aj cudzie dieťa zobrať do starostlivosti, tak o to viac majú teda naozaj náklady a veľké riziko je, že ak aj to obdobie krátke nejakým spôsobom nezareagujeme, tak čo sa nám stane? Veď sa nám prehĺbia do centra pre rodiny deti, kde je tá starostlivosť násobne drahšia. Čiže potrebujeme zasanovať poručníkov, pestúnov. Ďalej je to životné minimum. My sme teda žiadali, aby, aby životné minimum sa zvýšilo, a to nielen preto, že teda všetci o tom hovoria, ale hlavne preto, že sa stávalo pravidelne, že ak sa nezvýšilo životné minimum, mnohí, ktorí sú poberatelia kompenzácií alebo aj hmotnej núdze, alebo príspevku na bývanie, sa zrazu zo systému stratili. Proste boli vyhodení, lebo opatrovať pre... napríklad 3 euri prekročil a tí ľudia stratili nárok na opatrovateľský príspevok, hoci na VI. stupeň odkázanosti boli teda... teda im boli tie opatrováky schválené. Ďalšie riziko, ktoré som identifikovala, boli chránené dielne. Chránené dielne nie sú, nie sú po novom a nebudú po novom financované zo strany európskych fondov. Samozrejme, je to náklad nášho rozpočtu. A teda keďže sú financované sociálne podniky, tak nejakým spôsobom tie chránené dielne ako keby boli už nie moc v strede záujmu a stalo sa to, že opäť v polovici roka nemáme, nemáme peniaze na dofinancovanie chránených dielní. Ja chcem povedať, že napríklad do chránenej dielne je lepšie umiestniť človeka so schizofréniou alebo ktorý má duševnú chorobu, kdežto do sociálneho podniku, keď tam po dvoch rokoch máte striedať ľudí, tak pre túto cieľovú skupinu to nie je vhodné. Čiže to bolo ďalšie riziko. Potom máme málo ľudí zamestnaných so zdravotným znevýhodnením. My v Európe sme špička v tom proste. Preto je tlak na to, aby sa zvyšovali invalidné dôchodky, lebo ľudia nevedia vykryť vlastne len z toho invalidného dôchodku ich životné potreby. Práve preto je potrebné nastavovať ten systém tak, aby aj na nejaký úväzok mohli pracovať a tak si mohli zlepšiť kvalitu života, hej? Len oni musia mať na to príležitosti. Ďalším rizikom je problém s dlhodobou nezamestnanosťou. Jednoducho my sme urobili novelu zákona, kde naozaj nemôžme zase na jednej strane podporovať ľudí, že akože si idú odpracovať aktivačný príspevok, ale opierajú sa o lopatu. Na druhej strane naozaj nemôžme to odsúdiť len tak a nedať im príležitosť, že by si napríklad namiesto toho základného aktivačného príspevku vedeli zarobiť cez aktívnu politiku trhu práce vyššie peniaze. No tak je lepšie, keď namiesto 60 eur dostane 230, ale riziko je v tom, že na tú aktívnu politiku trhu práce máme momentálne peniaze opäť len do septembra, kde vidím riziko v tom, že ak oni nedostanú do istej miery náhradu za to, aby mohli získať nejakú prácu alebo nejakú, odrobiť si, aby mali vyšší príjem, tak tam môže vzniknúť riziko, že ani, ani neporiešime dlhodobú nezamestnanosť, dokonca začne, začnú nám vznikať inde problémy. V krátkosti by som to povedala. Ďalej vidím problém, že stále riešime energie alebo veci spojené s bývaním, ale pravdou je, že my v štruktúre sociálnej pomoci nemáme nastavený mechanizmus, že keď niečo také sa stane, že okamžite vieme reagovať, napríklad zvýšia sa energie, idete cez konkrétny príspevok a teda vyplácate podľa tej výšky tomu človeku. Toto, toto teda, toto teda je potrebné poriešiť a ja som pripravená pripraviť vecný zámer k príspevku na bývanie, ktoré sa odopne od hmotnej núdze a nastaví sa tak, že ktorýkoľvek minister príde a spustí sa napríklad tá schéma s tými energiami, tak vie zareagovať konkrétne tomu človeku. Čo sa týka cieľových skupín, tak sú to poberatelia hmotnej núdze, poberatelia príspevku na bývanie, na ktorých sa budeme fokusovať, opatrovatelia v produktívnom veku, opatrovatelia v dôchodkovom veku, osobní asistenti, poskytovatelia sociálnych služieb, náhradní rodičia, tam máme na mysli pestúnov a poručníkov, potom sú to nezaopatrené deti, ktorých rodič z dôvodu buď staroby, alebo zdravotného stavu nemôže, si nemôže uplatniť daňový bonus, potom sú to deti a mladí dospelí v náhradných rodinách, to sú tie profirodiny, potom sú to centrá pre deti a rodiny, to znamená bývalé detské domovy, najzraniteľnejšie skupiny obyvateľov v zariadeniach sociálnych služieb, seniori, zdravotne ťažko postihnuté deti a dospelí, mladí dospelí, potom sú to pracovníci sociálnoprávnej ochrany detí a sociálnej kurately, potom sú to lekári vykonávajúci posudkovú činnosť pre úrady práce, potom sú to, potom sú to klienti domácej opatrovateľskej služby, ktorí, ktoré sú teraz v rámci národného projektu, ale opäť národný projekt končí a stalo by sa nám to, že štyritisíc opatrovateliek by zrazu sme nevedeli zasanovať, lebo európske fondy by začali čerpať sa až od januára. Tak aby toto nemusel riešiť nový minister, tak sa to dostalo do programového vyhlásenia vlády tak, že zasanujeme tie opatrovateľky aj tých šesťtisíc klientov, aby tú opatrovateľskú službu dostalo zo štátneho rozpočtu. Možno konkrétne veci ja, možno pán premiér mi dá za pravdu, ale ja som tiež taký skôr praktik a ja keď som navrhovala programové vyhlásenie vlády za naše ministerstvo, tak ja som tam naozaj sekala konkrétne veci, hej? Po prvé, chcela som mať ubezpečenie, že tie, že tá pomoc dojde k tomu, kde cielim, a poviem to tak, ako to je, hej? A na druhej strane tým, že som praktická, tak si teda skladám tie veci do nejakého vzorca, aby som to mala zasanované, pokiaľ nepríde nový pán minister. Takýmto spôsobom sa nám, čo sa nám zmení alebo čo to bude konkrétne znamenať. Podporíme novelu, ktorú predkladá pani poslankyňa Šebová, ktorá nie je, táto novela nie je krytá a je to zákon, novela zákona o hmotnej núdzi. Upravuje sumy pomoci v hmotnej núdzi s účinnosťou od 1. októbra. Taktiež v konkrétnej podobe budeme realizovať úpravu sumy životného minima s účinnosťou od 1. júla, čo bude znamenať, ako som napríklad príkladmo hovorila u tých opatrovákov, že tým, keby sa nezvýšilo to životné minimum, tak veľa dôchodcov tým, že aj dôchodcovia a opatrovatelia, ktorí poberajú aj dôchodok, by mohli do istej miery mnohokrát strácať nárok na opatrovateľský príspevok alebo aj opatrovatelia v produktívnom veku. Čiže je nevyhnutné zasanovať také skupiny, ktoré by nám infláciou, ktorým by infláciou nevznikol nárok na nejakú kompenzáciu. Potom je to úprava výšky sadzby na hodinu osobnej asistencie aj výšky peňažného príspevku na opatrovanie. Nie sú to obligatórne veci vo, v... môže a nemusí to vláda podporiť. Nemali sme finančné prostriedky v rozpočte na to, a teda dáva sa to k 1. júlu a myslím si, že je to cieľová skupina, ktorej je potrebné pomôcť. Potom je to podpora poskytovateľov sociálnych služieb v čase inflačnej krízy, a teda tam sme už v pondelok na vláde schválili mimoriadnu dotáciu pre zariadenia sociálnych služieb, kde im navyšujeme k tomu príspevku, ktorý mali doteraz, ešte 7 % navyše, hej? Ďalej sú to náhradní rodičia, ako som vravela. Potom sú to rodičia, ktorí z dôvodu staroby alebo zdravotného stavu nemôžu uplatniť daňový bonus. Títo dostanú jednorazovú výpomoc. Potom sú to deti a mladí ľudia v profesionálnej náhradnej rodine a týmto zvýšime príjem vo vzťahu k úhrade výdavkov spojených s bývaním dieťaťa a mladého dospelého v profesionálnej náhradnej rodine. Ďalšími, ďalším je dofinancovanie výdavkov výkonov opatrení sociálnoprávnej ochrany detí a kurately. My nikdy nevieme, koľko detí sa nám dostane do opatery štátu, to znamená do systému sociálnoprávnej ochrany. Ja neviem, tento mesiac to môže byť 200, budúci mesiac súdnym rozhodnutím to môže byť 500 detí, hej? Keď zobereme do úvahy aj teda výdavky centier pre deti, tak jednoducho sa to nedá ovplyvniť, že ušetríme. Jednoducho proste to sú, to sú reálne veci, ktoré musíme riešiť. Ďalej teda ideme zlepšiť kritické odmeňovanie služobnej... no a je, je toho ešte veľa, ale že vraj už musím končiť. Sú to konkrétne, konkrétne opatrenia. A k tomu, a k tomu Sorosovi alebo teda k tomu, čo ma pani poslankyňa Vaľová vyzvala, chcem povedať len, len úplne jednoduchú vec. Prosím vás, tento projekt začal fungovať, 15. decembra bol podpísaný v roku ´22, bolo podpísané memorandum. Trinásteho januára... (Prerušenie vystúpenia predsedajúcim.)